Zachary Quinto

Zachary John Quinto (født 1977) er en amerikansk skuespiller. Han spilte Adam Kaufman i tv-serien 24 og Sylar i NBCs superheltserie Heroes. Han hadde rollen som den unge Spock i Star Trek-filmen som kom i 2009.

 Biografi 
 Tidlig liv 
Quinto, som er halvt italiensk og halvt irsk, ble født i Pittsburgh og vokste opp i nærliggende Green Tree i Pennsylvania. Han var medlem av the Civic Light Opera mini-stars i Pittsburgh som barn.

 Utdannelse 
Han gikk Aiken elementary school og deretter Jay Neff Middle School, før han tok Central Catholic High School i Pittsburgh. Han ble immatrikulert ved teaterlinjen ved Carnegie Mellon University i 1995 og ble uteksaminert derfra i  1999.Carnegie Mellon University 

Privatliv

Zachary Quinto har vært i et forhold med Miles McMillan siden 2013. Han kom ut som homofil etter selvmordet til Jamey Rodemeyer i 2011, som hadde skapt oppsikt i medier. Han uttalte at «å leve med sin legning i all hemmelighet bidrar ikke med at de homofile skal få likestilling i samfunnet». Sommeren 2013 inngikk han et forhold med den amerikanske modellen og kunstneren Miles McMillan.

 Karriere 
Quinto dukket først opp på tv-skjermen i det kortvarige tv-serien The Others, for deretter å få flere gjesteroller på andre store tv-serier som CSI, Touched By An Angel, Charmed, Six Feet Under, Lizzie McGuire og Dragnet.Se profil på Internet Movie Database I 2004 fikk han en fast rolle i dramaserien 24, som dataeksperten "Adam Kaufman". Quinto var med i alle episodene i sesong 3 av 24, unntatt en.

I 2006 spilte Quinto rollen som "Sasan", en flamboyant, homoseksuell, persisk-amerikansk bestevenn til Tori Spelling i hennes show So NoTORIous.

 Heroes 
Senere i 2006 fikk Quinto en fast rolle som Sylar i superhelt-serien Heroes. Sylar er en stille og svært sterk seriemorder med superkrefter. Sylar viste ikke i begynnelsen noen tegn på spesielle evner, men hevdet selv at han har evnen til å se hvordan alt fungerer. I hans besatte jakt på å selv bli spesiell dreper han andre med overnaturlige evner, og stjeler evnene deres ved å fjerne hjernen.

Quinto har signert en forlenging i sesong 2 på sin rolle

 Star Trek  
23. juli 2007 begynte flere nettsteder, inklusive E! Online å melde at Quinto hadde fått rollen som den unge Spock i den ellevte Star Trek-filmen. En offisiell bekreftelse på dette kom 26. juli 2007 ved Comic-Con International 2007. Quinto hadde uttrykt sin interesse i å spille "Spock" i et intervju i 2006, der han bemerket sin likhet til skuespilleren Leonard Nimoy.

 Priser og nominasjoner 
TV Land Awards
 2007 – Vinner – Future Classic Award – Heroes (delt med Jack Coleman, Leonard Roberts, Masi Oka, Noah Gray-Cabey, Santiago Cabrera, Tim Kring, Allan Arkush)

Teen Choice Awards 
 2007 – Nominert – Choice TV: Villain – Heroes

 Utvalgt filmografi 

 The Others, 2000
 Touched By An Angel, 2001
 CSI: Crime Scene Investigation, 2002
 Off Centre, 2002
 Lizzie McGuire in episode #209, 'Party Over Here' , 2002
 Haunted, 2002
 The Agency, 2002
 Six Feet Under, 2003
 Charmed ("Cat House"), 2003
 Miracles, 2003
 Dragnet, 2004
 24, 2004
 Hawaii, 2004
 Joan of Arcadia, 2004
 Blind Justice, 2005
 Crossing Jordan, 2006
 Twins, 2006
 So NoTORIous, 2006
 Heroes, 2006–nå
 Star Trek'', 2008

 Referanser 

 Eksterne lenker 


 Interview with TheStarScoop, January 2007 

Kategori:Skuespillere fra USA
Kategori:Personer fra USA av irsk opphav
Kategori:Personer fra USA av italiensk opphav
Kategori:Personer fra Pittsburgh